'Η  Συντονιστική  ’Επιτροπή  τού  Νεοκυπριακοΰ  Συν¬ 
δέσμου  σε  ειδική  συνεδρίασή  της,  με  τήν  ευκαιρία  τής 
συμπλήρωσης  ενός  χρόνου  άφότου  ή  Κύπρος  δέχτηκε  τήν  επιδρομή 
τής  ξενόδουλης  ελληνικής  Χούντας  στίς  15  ’ίουλίου,  τήν  εισβολή 
τής  Τουρκίας  στίς  20  ’ίουλίου  καί  τό  πισώπλατο  μαχαίρωμα  τής 
εσωτερικής  προδοσίας,  διακηρύσσει  ότι: 

Αυτήν  τήν  κρίσιμη  ώρα  ή  μνήμη-πληγή  των  όσων  ΰπέστη  ή  Πατρίδα 
μας  πέρυσι,  ένώνεται  με  τό  βίωμα  του  μαρτυρίου  καί  των  άπειρων 
δεινών  πού  δημιουργεί  σ’όλο  τό  λαό  μας  ή  συνεχιζόμενη  κατοχή 
από  τόν  τούρκικο  στρατό.  '0  ξερριζωμός,  ή  προσφυγιά,  ή  άρψάνια, 
τό  δραμα  των  αγνοουμένων,  ή  τρομοκρατ ία$  ή  εξαθλίωση  καί  ή 
έρήμωση  πού  έφεραν  οί  Τούρκοι  εισβολείς  καί  ακόμη  οί  καθημερινός 
απειλές  γιά  νέες  καταστροφές,  δέν  μπορούν  παρά  νά  δυναμώνουν 
τήν  πίστη  κάθε  Κυπρίου  πού  αγαπά  αυτό  τόν  τόπο  στον  αγώνα  γιά 
νά  διώξουμε  τόν  ξένο  εισβολέα,  τόν  ’Αττίλα  τής  καταστροφής, 
τόν  διχοτόμο  του  λαού  καί  τής  χώρας  μας. 

Αυτή  τήν  κρίσιμη  ώρα  ή  μνήμη-πληγή  τών  όσων  ΰπέστη  πέρυσι  ή 
Πατρίδα  μας  από  τίς  δυνάμεις  τοΰ  φασισμού  καί  τού  σωβινισμού, 
μας  κάμνε ι  νά  ένώσουμε  τή.φωνή  μας  μέ  τή  φωνή  του  λαού  γιά 
γρήγορη  καί  αίσια  έκβαση  τού  απελευθερωτικού  αγώνα,  γιά  κάθαρση 
ιδεών,  γιά  τό  ξερρίζωμα  χωρίς  οίκτο  καί  χωρίς  δισταγμό  τών 
καταλοίπων  τής  πέμπτης  φάλαγγας  άπό  τίς  αγωνιστικές  γραμμές. 

Αυτή  τήν  κρίσιμη  ώρα  ή  μνήμη-πληγή  τών  όσων  ΰπέστη  πέρυσι  6 
λαός  μας  δίνει  δύναμη  στην  καρδιά  μας,  δίνει  δύναμη  στή  σκέψη 
μας,  δίνει  δύναμη  στά  χέρια  μας  νά  συνεχίσουμε  ανένδοτοι  καί  μέ 
παρρησία  τής  προσπάθειές  μας.  Δέν  θά  παύσουμε  οΰτε  στιγμή 
νά  αποκαλύπτουμε  τίς  κερκόπορτες  στόν  αγώνα  γιά  τήν  πλήρη 
απελευθέρωση  τοΰ  λαού  καί  τής  γής  του  άπό  τίς  δυνάμεις  πού  μέ 
τή  μηχανή  τού  πολέμου,  τής  τρομοκρατίας  καί  τού  σκοταδισμού 
φράσσουν  τό  δρόμο  ιιρός  την  κυπριακή  ελευθερία. 

Είναι  μεγάλη  ευθύνη  νά  ζή  κανείς  σήμερα  στή  Κύπρο.  Κερκίδες 
γιά  θεατές  καί  ουδέτερους  δέν  υπάρχουν.  ’Από  τόν  πόνο,  τό 
μαρτύριο  καί  τόν  αγώνα  τής  δικής  μας  γενιάς  έχουμε  τήν  ακλόνητη 
πίστη  ότι  θά  δημιουργηθή  μιά  νέα  Κύπρος,  μέ  έλευθερία,  ασφάλεια, 
πρόοδο  καί  ευημερία  γιά  όλο  τό  λαό  της,  "Ελληνες,  Τούρκους, 
’Αρμένηδες  καί  Μαρωνΐτες. 

